Laos Vientiane International Business Tourism Center (ເອີ້ນວ່າ: ສູນວຽງຈັນເຊັນເຕີ) ເປັນໂຄງການທົດລອງຂອງ "ໜຶ່ງແລວທາງໜຶ່ງເສັ້ນທາງ" ທີ່ຮ່ວມພັດທະນາໂດຍ ວິສາຫະກິດຈາກ ສປ ຈີນ ແລະ ລາວ, ລົງທຶນກໍສ້າງ ແລະ ການດໍາເນີນງານໂດຍບໍລິສັດ ພັດທະນາສູນເສດຖະກິດການຄ້າຄົບວົງຈອນ ໜອງຈັນຕອນເໜືອ ຈໍາກັດ (ມີຊື່ຫຍໍ້ວ່າ ບໍລິສັດ ໜອງຈັນ) . ບໍລິສັດແມ່ນ ບໍລິສັດຮ່ວມທຶນລະຫວ່າງບໍລິສັດ Yunnan Construction Investment Holding Group Co., Ltd ແລະ ບໍລິສັດ ລາວກຣິດຕະພົງ Group Co., Ltd.
ພາບສູນການຄ້າວຽງຈັນເຊັນເຕີ
ໂຄງການວຽງຈັນເຊັນເຕີຕັ້ງເປັນເຂດສູນກາງການຄ້າຫຼັກ ຂອງນະຄອນຫຼວງຂອງປະເທດລາວ, ໃກ້ກັບສະຖານທີ່ສຳຄັນຂອງນະຄອນຫຼວງວຽງຈັນເຊັ່ນ: ສຳນັກງານປະທານປະເທດລາວ, ປະຕູໄຊ, ທາດຫຼວງ, ວັດສີສະເກດ, ພະພຸດທະຮູບເຈດີ, ສວນເຈົ້າອານຸວົງ ແລະ ແຄມແມ່ນ້ຳຂອງ ແລະ ອື່ນໆເປັນເຂດທີ່ມີພາບພົດອັນດັບນຶ່ງ ຂອງນະຄອນຫຼວງວຽງຈັນ, ການຄົມມະນາຄົມທີ່ສະດວກສະບາຍ ແລະ ມີສິ່ງອຳນວຍຄວາມສະດວກທີ່ທັນສະໄໝ. ໂຄງການດັ່ງກ່າວກວມເອົາເນື້ອທີ່ 54,000 ຕາແມັດ, ມີເນື້ອທີ່ກໍ່ສ້າງທັງໝົດປະມານ 160,000 ຕາແມັດ, ໄດ້ວາງແຜນຈະດຳເນີນການພັດທະນາແບບໝູນວຽນເປັນ 3 ໄລຍະຄື: ເຊີ່ງຈະສ້າງເປັນສູນລວມທຸລະກິດໃນຕົວເມືອງແຫ່ງທຳອິດຂອງນະຄອນຫຼວງວຽງຈັນ, ຫ້ອງການ, ຮ້ານອາຫານ, ບັນເທີງ, ໂຮງແຮມ,ອາພ້າດເມັ້ນ ແລະ ອື່ນໆ. ໃນນັ້ນ, ໂຄງການໄລຍະທີ 1 ໄດ້ເປີດຂຶ້ນໃນວັນທີ 28 ມີນາ 2015, ລວມທັງສູນການຄ້າ ແລະ ອາຄານຫ້ອງການ, ມີເນື້ອທີ່ກໍ່ສ້າງທັງໝົດ 67,310 ຕາແມັດ.
ຫຼັງຈາກການດຳເນີນທຸລະກິດມາເກືອບ 7 ປີ,ໂຄງການສູນກາງວຽງຈັນໄລຍະທີ 1 ໄດ້ເຊື່ອມໂຍງປະສົມປະສານລວມສູນ "ສູນການຄ້າ, ສູນຫ້ອງການ, ສູນການເງິນ, ສູນວາງສະແດງ".
ເປັນເຂດຕົວເມືອງທີ່ໄດ້ຮັບຄວາມສົນໃຈຈາກສັງຄົມ ແລະ ມີຊື່ສຽງຫຼາຍທີ່ສຸດໃນນະຄອນຫຼວງວຽງຈັນ, ຂຶ້ນຊື່ວ່າເປັນຍີ່ຫໍ້ທຸລະກິດແຫ່ງທຳອິດໃນລາວ.
ສູນການຄ້າ
ສູນການຄ້າວຽງຈັນເຊັນເຕີ ປະກອບມີ 4 ຊັ້ນ ແລະ 01 ຫ້ອງໂຖງໃຫ່ຍ, ມີເນື້ອທີ່ທັງໝົດ 36,823 ຕາແມັດ, ຮູບແບບທຸລະກິດກວມເອົາຮ້ານອາຫານ, ຮ້ານຄ້າ, ການພັກຜ່ອນ, ການບັນເທີງ, ການໂຄສະນາ, ງານວາງສະແດງສິນຄ້າ ແລະ ກິດຈະກຳລວມອື່ນໆ, ສຳເລັດການນຳເຂົ້າແບຣນດັງລະດັບສາກົນເປັນຈຳນວນຫຼວງຫຼາຍ ແລະ ສ້າງຫຼາຍຍີ່ຫໍ້ດັງເຂົ້າມາໃນຕະຫຼາດລາວເປັນຄັ້ງທຳອິດ, ທະນາຄານແຫ່ງປະເທດຈີນສາຂານະຄອນຫຼວງວຽງຈັນ ເປັນທະນາຄານແຫ່ງທຳອິດທີ່ມີສຳນັກງານໃຫຍ່ໃນສູນລວມການຄ້າ, ໂຮງຮູບເງົາ Major Cineplex ເຊິ່ງເປັນໂຮງສາຍຮູບເງົາລະດັບສາກົນແຫ່ງທຳອິດໃນລາວ, ເປັນສູນລວມສະເພາໂມງທີ່ຄົບແບຣນດັງທີ່ມີຊື່ສຽງລະດັບສາກົນໃນລາວ, ໄດ້ສ້າງການພັດທະນາທຸລະກິດການຄ້າອັນດັບນຶ່ງຂຶ້ນອີກໃນປະຫວັດສາດລາວ , ພາຍຫຼັງທີ່ເປີດການດຳເນີນທຸລະກິດ ແມ່ນໄດ້ຮັບຄວາມສົນໃຈຢ່າງກວ້າງຂວາງ.
ຕຶກສຳນັກງານ
ທີ່ຕັ້ງອາຄານສໍານັກງານວຽງຈັນເຊັນເຕີເປັນເຂດສູນກາງສໍານັກງານຊັ້ນສູງໃນນະຄອນຫຼວງວຽງຈັນ ສປປລາວ, ມີທັງໝົດ 8 ຊັ້ນ ແລະ ເນື້ອທີ່ກໍ່ສ້າງທັງໝົດ 14,584 ຕາແມັດ. ໃນປັດຈຸບັນໄດ້ມີຫ້ອງການຜູ້ຕາງໜ້າ ຂອງບໍລິສັດໃຫ່ຍທີ່ມີຊື່ສຽງ ຂອງຕ່າງປະເທດລົງທຶນ ແລະຕົວແທນສິນຄ້າແບຣນດັງເຂົ້າມາຢູ່ໃນຕຶກສຳນັກງານເຊັ່ນ: Prudential, DKSH, China Railway Materials, AVIC International, OPPO, Kweichow Moutai, ແລະອື່ນໆ
ຈົດທະບຽນຕະຫຼາດຫຼັກຊັບ
ໃນເດືອນພະຈິກ 2017, ບໍລິສັດ ໜອງຈັນ ຕອນເໜືອ ໄດ້ແຍກຊັບສິນຄຸນນະພາບສູງຈຳນວນໜຶ່ງ, ປັບປຸງກົງຈັກຈັດຕັ້ງຄືນໃໝ່ ເພື່ອສ້າງຕັ້ງບໍລິສັດ ວຽງຈັນເຊັນເຕີ ລາວມະຫາຊົນ (ເອີ້ນຫຍໍ້ວ່າ: ບໍລິສັດ ມະຫາຊົນ ) ໃນວັນທີ 31 ພຶດສະພາ 2019 ບໍລິສັດ ມະຫາຊົນ ໄດ້ສຳເລັດການຈົດທະບຽນເຂົ້າໃນຕະຫຼາດຫຼັກຊັບລາວ, ເປັນບໍລິສັດທີ 10 ຂອງລາວ ແລະ ເປັນບໍລິສັດລັດວິສາຫະກິດແຫ່ງທຳອິດ ຂອງແຂວງຢຸນນານທີ່ໄດ້ເຂົ້າຮ່ວມຕະຫຼາດຫຼັກຊັບລາວ.
ວັນທີ 31 ພຶດສະພາ 2019, ບໍລິສັດ ມະຫາຊົນ ໄດ້ເຂົ້າບັນຊີລາຍຊື່ເຂົ້າຕະຫຼາດຫຼັກຊັບລາວຢ່າງສຳເລັດຜົນ